מחנה אבא

מחנה אבא היא סדרה קומית ישראלית לילדים, שעלתה לשידור ב-2 באוגוסט 2020 בערוץ KidZ לצופי yes. בסדרה מככבים דניאל גד, קים אור אזולאי, נעמי לבוב, לידור אדרי, נגה דאנג'לי, אורי לייזרוביץ', אסי ישראלוף, עמית הכטר ורוני הדר.

החל מ-2021 הסדרה משודרת בשידורים חוזרים בערוץ ZOOM למנויי yes.

עלילה 
ניתאי (עמית הכטר) הוא נער בן 15 להורים גרושים שעובר לגור עם אביו (אסי ישראלוף), איש צבא בקבע, בבסיס חיל האוויר עליו מפקד. ניתאי, שהיה רגיל לחיי העיר הנוחים, נאלץ להתרגל לעולם הצבאי הנוקשה ולנסות לתקן את מערכת היחסים עם אביו. בבסיס הוא מתאהב בלי-פס (קים אור אזולאי), נערה בת 15 שהיא בדיוק ההפך ממנו: לי-פס נולדה וגדלה בבסיס כל חייה. חלומה הגדול הוא לקבל תפקיד חשוב בצבא למרות גילה הצעיר.

דמויות 
 ניתאי דלמוני (עמית הכטר): נער בן 15, ילד טוב ורגיש. אמו טסה לאוסטרליה למטרת חקירת בעלי חיים, ואי לכך נאלץ לעבור לגור בבסיס צבאי עם אביו.
 לי-פס לזר (קים אור אזולאי): נערה בת 15. "מורעלת" על הצבא. גדלה כל חייה בבסיס, ובעקבות כך לא היו לה חברים בילדותה. חלומה הגדול הוא להשיג תפקיד בצבא, מתקשה להראות ולהביע רגש.
 לביא דלמוני (אסי ישראלוף): אביו של ניתאי ובנו של מפקד חיל האוויר, בובו דלמוני. מפקד על בסיס חלמון.
 שיפי לזר (נעמי לבוב): אמא של לי-פס, והסגנית של לביא. שואפת להיות המפקדת של הבסיס, והיא מסורה לעבודה שלה ולצבא. ערמומית, קשוחה, עוקצנית, ומתקשה לקבל ביקורת.
 פנסו (אורי לייזרוביץ): רס"ר היחידה ויד ימינה של לזר. טיפש, ובעקבות כך שכח גם את שמו האמיתי.
 דורון ניסקי "פייפר" (דניאל גד): טבח היחידה בבסיס וידיד של ניתאי. אלוף בסדרת משחקי הווידאו פיפ"א.
 אביגיל (לידור אדרי): החובשת של הבסיס וידידה של ניתאי.
 ויקי (נגה דאנג'לי): טייסת לשעבר בחיל האוויר. הודחה לאחר שריסקה מטוס, ומאז עושה עבודות רס"ר בבסיס.
בובו דלמוני (אורי גבריאל): מפקד חיל האוויר. סבו של ניתאי ואביו של לביא.
אפרת דלמוני (רוני הדר): אמו של ניתאי וגרושתו של לביא. היא רוצה שלביא יהיה מעורב יותר בחיים של ניתאי ויתחיל לקחת סמכות הורית.

שידור הסדרה

קישורים חיצוניים 
 
 משה אבוטבול, שוב יחד: כוכב הנוער הזה לוהק לסדרה נוספת עם קים אזולאי, באתר פרוגי, 5 בנובמבר 2019
 (לא) למבוגרים בלבד: אסי ישראלוף בשיתוף פעולה מפתיע, באתר וואלה! NEWS, 24 באוקטובר 2019

KidZ: תוכניות וסדרות
סדרות טלוויזיה לילדים
סדרות קומדיה ישראליות